27.08 toimuva Külapäeva programmis on palju huvitavat nii lastele kui suurtele
#000000
Külapäevale oleme planeerinud rohkelt tegevusi, mis pakuvad nii meelelahutust kui ka kasulikku. Ootame rohket osavõttu, tuleb kindlasti vahva ja meeldejääv päev! Vaata programmi lähemalt siit:
#000001
Laupäeval, 27. augustil 2022 toimub Veskimetsa-Mustjõe traditsiooniline külapäev, kus kohalikud saavad omavahel tutvuda, kuulda uuemaid uudiseid ning mõnusalt aega veeta. Pidu meie enda kodus!
#000002
Külapäev algab kell 14 külaplatsil, kus on tegevusi lastele ja suurtele, muuhulgas fotokiosk ja viktoriin, piirkonna ajaloost räägib arhitektuuriajaloolane Robert Treufeldt, rahvaga tuleb kohtuma Haabersti linnaosavanem Oleg Siljanov.
#000003
Kell 16 leiab aset legendaarse Eesti folkansambli Untsakad kontsert, nii et olge valmis jalga keerutama!
#000005
Külaplatsi juures avame laadaplatsi, kuhu kohalikud on oodatud müüma käsitööd, koduseid küpsetisi, aiasaadusi, hoidiseid, aga ka raamatud, mänguasju või riideid, tööriistu ja muud laadakaupa. Registreerimine ei ole vajalik – tulge kauba ja kauplemisvahenditega (oma laud kaasa!) lihtsalt kohale!
#000006
Nagu ikka toimub võistlus “Üleküla Hoidis“, kus kõige maitsvam hoidis saab väärikalt auhinnatud! Võistlema ootame igat laadi hoidiseid – soolaseid ja magusaid! Konkursil osalemiseks tooge oma võistlushoidis seltsi telki külapäeva alguses.
#000007
Programmis tulevad veel täiendused ja täpse ajakava lisame peatselt!
#000008
Selts andis välja 2022. aasta infokirja
#000010
Iga aasta kevadel on selts koondanud trükisele kokkuvõtted oma tegemistest, jaganud uudiseid üritustest ja asumi infot. Kuna enamus infojagamisest toimub Facebookis seltsi lehel ja Veskimetsa-Mustjõe kogukonna grupis, on siiski terve hulk inimesi, kes sotsiaalmeediat ei kasuta. Seepärast oleme pidanud oluliseks vähemalt kord aastas jagada seltsi poolt infot ka paberkandjal, et asumi tegemised ja seltsi plaanid jõuaksid võimalikult paljude meie küla elanikeni.
#000011
Nagu igal aastal, nii ka seekord on infokirjad jõudnud postkastidesse seltsi aktiivsete liikmete abiga, kes kolmel järjestikul õhtul peale tööpäeva kõikidesse küla postkastidesse infokirja viisid.
#000012
Siin on infokiri lugemiseks ka ekraani vahendusel. Lugemiseks kliki pildil või alloleval lingil faili allalaadimiseks. Head tutvumist!
#000013
Veskimetsa-Mustjõe Puhvetipäev toimub 11. juunil
#000014
Puhvetipäev on sellel aastal juba 11. juunil kell 12-19.
#000015
Kuna oleme saanud tagaisisidet, et juulis ei saa üritusel paljud osaleda, sest ollakse linnast eemal puhkustel, siis seekord proovime juuni alguses!
#000016
Teeme jälle oma koduaedades vahvaid kohvikuid, puhveteid, kontserte, kirbukaid ja lastele tegevusi! Kodukokad ja peremehed-perenaised, registreerige end siin vormil , kirjutades info@vmselts.ee või Veskimetsa-Mustjõe Puhvetipäeva ürituse facebooki lehel!
#000017
Ootame rohkelt kohvikute tegijaid ja muidugi külalisi!
#000018
“Teeme ära!” talgutel koristasime külaplatsi ümbrust ja teeääri
#000019
Seltsi üleskutse peale tulla talgupäeval koos külaplatsi puhastama tuli kohale kümmekond inimest. Koos puhastasime külaplasti ümbrust ning hargnesime tänavatele ja kraaviäärsetele talvist prahti kokku korjama. Kuna nüüd juba seitse aastat on ühiselt külatänavaid ja haljasalasid koos koristatud, siis on rõõm tõdeda, et igal aastal on ka vähem prahti, mida kokku korjata. Hoolime oma koduasumist rohkem, kui see on korras ja ka mujalt meie kanti jaltanud inimesed ja kergliiklusteel liiklejad on hoolivamad, kui ümbrus on puhas ja korras.
#000020
Peale koristamist, nagu igal aastal, kogunesime külaplatsile, et koos suppi ja kringlit süüa ja lihtsalt juttu ajada. Seltsi liige Kadri kattis laua ja jagas sooja suppi, teine seltsi liige Kadri küpsetas talgulistele imehea kringli.
#000021
Head Veskimetsa-Mustjõe elanikud – Puhvetipäev tuleb taas! Ootame julgelt kaasa lööma! Avage koduaias väike kohvikuke või pirukalett, korraldage meelelahutus, töötuba, väike kontsert lastele või suurtele, laotage terrassile seismajäänud asjad ja tehke kirbukas – kindel, et päev tuleb vahva ja emotsiooniderohke nii teile kui külalistele!
#000022
Saada osalemissoov e-mailile info@vmselts.ee või registreeri veebivormil, mille leiad Veskimetsa-Mustjõe Seltsi facebooki lehelt.
#000023
Arvestame sel hetkel kehtivate avalike ürituste reeglitega ja lähtume juhistest, millest anname teada osalejatele ja külalistele.
#000024
2021. aasta Külapäev toimub 28.augustil
#000025
Jätkame sel aastal Külapäeva traditsiooniga. Nagu ikka on oodata Külaplatsile külakohvikuid, laata, elavat muusikat ja üllatusesinejaid. Kindlasti toimub konkurss “Üleküla Moos” ja on lõbusaid tegevusi lastele ja peredele. Kõige tähtsam – saame oma “küla” rahvaga kokku ja veedame koos naabritega mõnusalt aega, vestleme, tutvume ja taaskohtume.
#000026
Täpsem info ja ajakava juba sündmuse saabumise eel. Vaata kindlasti augusti keskel oma postkasti, kuhu postitame Külapäeva info ka paberkandjal.
#000027
Soovid osaleda ürituste organiseerimises või sul on ideid, mida võiks külapäeval korraldada? Kõik aktiivsed elanikud on oodatud vabatahtlikuks, et aidata külapäevast teha meie asumi suursündmus. Võta seltsiga ühendust info@vmselts.ee või tel 5064348.
#000028
Avage koduaias väike kohvikuke või pirukalett, korraldage meelelahutus, töötuba, väike kontsert lastele või suurtele, laotage terrassile seismajäänud asjad ja tehke kirbukas – kindel, et päev tuleb vahva ja emotsiooniderohke nii teile kui külalistele!
#000030
Selts andis välja järjekordse infokirja
#000031
Juba neljandat korda andis Veskimetsa-Mustjõe Selts välja infokirja, kus huvitavat lugemist seltsi tegemistest asumis viimase aasta jooksul, Mustjõe oja projektist, Jäätmejaama teemal ja esmakordselt asumi ajaloo rubriik. Ka edaspidi soovime avaldada infokirjas asumi elanike mälestusi ja pilte asumi ning kogukonna ajaloost. Nii taaselustame asumi ajalugu, mis vanemas põlvkonnas äratundmist pakub ja noorem põlvkond saab pilku heita, kuidas siinkandis kunagi elati.
#000032
Seltsi liikmed on paberkandjal infokirjad juba postitanud ka asumi postkastidesse – ikka sellepärast, et ka need elanikud, saaksid seltsi infot lugeda, kes ei ole sotsiaalmeedia ega veebi kasutajad.
#000033
Kui on huvi teha seltsi infokirja koostamisel kaastööd või on ideid, mida kajastada edaspidi infokirjas, siis andke sellest teada seltsi kontaktidel.
#000034
Infokirja saate alla laadida klikkides pildile
#000035
Puhvetipäev toimub 8.augustil 2020 kell 12-19, mil on taaskord avatud Veskimetsa ja Mustjõe asumi kaunid suvised aiad ja hubased terrassid, et kutsuda naabrid ja külalised hoovikohvikutesse, kodustele kirbukatele ja õuekontsertidele!
#000036
Oodatud on sel päeval külalisteks kõik külaelanikud, nende sõbrad, sugulased ja kolleegid. Mida rohkem osavõtjaid ja külalisi, seda ägedam saab olema see päev!
#000037
NB! Kohvikud ja kirbukad! Registreerige oma hoov kirjutades e-mailie info@vmselts.ee või siin registreerimisvormil
#000038
Täpsemat infot kohvikute asukohtade ja tegevuste kohta jagame Facebookis, veebilehel ja trükistena Puhvetipäeval.
#000039
Korralduses arvestame sel hetkel kehtivate avalike ürituste reeglite ja soovitustega, millest anname teada osalejatele ja külalistele.
#000040
Niisiis – kohtume kindlasti Puhvetipäeval 8.augustil!
#000041
Taas toimub meie koduasumis juba traditsiooniks kujunenud suvelõpu ühisüritus, ent seekord hoopis uut moodi ja uues kohas! Külaplatsil Tarna tänava ääres ei saa selts Külapäeva sel aastal korraldada, sest avalikku üritust sellel platsil kuni kõrgepingeliinide mahavõtmiseni enam ei lubata. Aga on suur rõõm, et Pakase tänava elanike initsiatiivil ja toel leidsime võimaluse siiski läbi viia üks tore perepäev! Suur aitäh neile! Samuti täname Haabersti Linnaosavalitsust korralduse rahalise toetamise eest.
#000043
Saame 31.augustil kell 14 kokku Pakase tänaval – Veskimetsa ja Pärituule tänava vahelisel lõigul! Muudame Pakase tänava lõbusaks külatänavaks, kus kohtuda ja koos hilissuvisel laupäeval aega veeta!
#000044
Saad avada oma MÜÜGILETI või KIRBUKA! Tule tee reklaami oma käsitööle, küpsetistele, pilliõpetusele või muudele oskuste arendamisele ja tegevusele, mida soovid asumi elanikele pakkuda. Too müügiks aiasaaduseid, endatehtud hoidiseid aga ka kodus seisvaid üleliigseid asju, millele võiks leida uued omanikud. Selleks palume eelnevalt soovist teada anda meili-aadressile info@vmselts.ee või telefonile 5064348, et korraldustiim teaks paigutuse osas ruumi planeerida.
#000045
Juba nädala pärast kohtume Veskimetsa-Mustjõe Puhvetipäeval! Uuri kaardilt, milliseid kohvikuid saab sel päeval külastada! Interaktiivsel kaardilt leiab täpsema info, kus ja mida pakutakse. Laupäeval kohtume!
#000046
27.08 toimuva Külapäeva programmis on palju huvitavat nii lastele kui suurtele
Selts andis välja 2022. aasta infokirja
#000047
Ole kursis toimuvaga Facebooki kaudu
#000048
viimased postitused kogukonna FB grupis
#000049